- Hindi News
- National
- सामूहिक विवाह समारोह में अमीरों के बेटे बेटियों की भी हो शादी : डॉ. जसवंत
सामूहिक विवाह समारोह में अमीरों के बेटे-बेटियों की भी हो शादी : डॉ. जसवंत
श्रमएवं नियोजन मंत्री डॉ. जसवंत यादव ने कहा कि सामूहिक विवाह समारोह में अमीरों के बेटे-बेटियों की भी शादी होनी चाहिए जिससे समाज में वर्ग भेद समाप्त हो। सामूहिक विवाह समारोह परिचय सम्मेलन से समाज में एकता आती है। वे रविवार को पंजाबी वेलफेयर सोसायटी की ओर से स्कीम दो स्थित पुरुषार्थी भवन में आयोजित 10वें पंजाबी युवक युवती परिचय सम्मेलन में मुख्य अतिथि के रूप में बोल रहे थे। उन्होंने कहा कि पंजाबी से अन्य समाजों को प्रेरणा लेनी चाहिए। इन्होंने आजादी के समय का दर्द झेलने के बाद हर क्षेत्र में आगे बढ़कर अपनी क्षमता सिद्ध कर दी है। वह समाज बड़ा होता है, जिसका अन्य समाज भी अनुसरण करें। संगठन अध्यक्ष दीवानचंद सेतिया ने स्वागत भाषण दिया। इस अवसर पर सोसायटी ओर से प्रकाशित विवरणिका का भी विमोचन हुआ। कार्यक्रम में 760 विवाह योग्य युवक- युवतियों ने पंजीयन कराया। इनमें 600 युवक 160 युवतियां शामिल हैं। इनमें अधिकांश युवक बिजनेसमैन सर्विस क्लास हैं जबकि युवतियां डॉक्टर, इंजीनियर, एमबीए प्रोफेशनल्स भी हैं। उनके गुण मिलान के लिए मौके पर व्यवस्था की गई थी। पंजाबी वेलफेयर सोसायटी के अध्यक्ष दीवान चंद सेतिया का कहना कि संगठन का कार्य केवल जोड़े बनाने तक ही समिति है। जोड़े बनने के बाद उन्हें विवाह अपने स्तर पर करना होता है। परिचय सम्मेलन में 6 राज्यों के विवाह योग्य युवक-युवतियों ने पंजीयन कराया। इनमें राजस्थान, छत्तीसगढ़, हरियाणा, उत्तरप्रदेश, महाराष्ट्र गुजरात के युवा शामिल हैं।
अलवर. पंजाबी समाज के युवक-युवती परिचय सम्मेलन में मंचासीन अतिथि एवं पदाधिकारी।
tgl_Latn sot_Latn hin_Deva hin_Deva hin_Deva hin_Deva